চোখে ক্যামেরার মতোই লেন্স দিয়ে আলোক রশ্মিকে রেটিনায় কেন্দ্রীভূত করা হয়। দৃশ্য-প্রতীতির শুরু এখান থেকেই। রেটিনায় সজ্জিত আলোক-সংগ্রহী কোষের স্তর আলোক-কণাকে তড়িৎরাসায়নিক সংকেতে পরিণত করে। আমরা জানি, এই কোষ দু’রকমের, ‘রড’ আর ‘কোন’। অন্ধকারে দেখার জন্য কাজে লাগে ‘কোন’ কোষগুলো। এরা রেটিনা পর্দার প্রান্ত বরাবর অবস্থিত। তাই রাতে কোন মৃদু আলোর তারা দেখতে হলে তারাটি যেখানে থাকার কথা, তার আশেপাশে তাকালে তারাটি ধরা পড়ে।